Genesis 2:5-6

5 No shrub of the field was yet in the earth, and no herb of the field had yet sprung up; for the LORD God had not caused it to rain upon the earth, and there was not a man to till the ground; 6  but there went up a mist from the earth, and watered the whole face of the ground.

Onkelos Targum
 ה וכול אילני חקלא, עד לא הוו בארעא, וכל עסבא דחקלא, עד לא צמח: ארי לא אחית ה' אלוהים מטרא, על ארעא, ואנש לית, למפלח ית אדמתא. ו ועננא, הוה סליק מן ארעא, ומשקי, ית כל אפי אדמתא.

Pseudo-Jonathan Targum
 וְכָל אִילָנֵי חַקְלָא עַד כְּדוֹ לָא הֲווֹ בְּאַרְעָא וְכָל עִסְבֵּי חַקְלָא עַד כְּדוֹ לָא צָמַח אֲרוּם לָא אִמְטַר יְיָ אֱלהִים עַל אַרְעָא וְאֵינַשׁ לַיית לְמִפְלַח יַת אַדְמָתָא:

 ו וַעֲנַן יְקָרָא הֲוָה נָחִית מִתְּחוֹת כּוּרְסֵי יְקָרָא וּמְלֵי מַיָא מִן אוֹקְיָינוֹס וְהָדָר סַלִיק מִן אַרְעָא וּמָחִית מִטְרָא וּמַשְׁקֵי יַת כָּל אַפֵּי אַדְמָתָא: